Argitaratua: 2017-03-01 10:03
BARREN aldizkaria kide den Toki Komunikabideen Bateraguneak, TOKIKOMek, Ohiko Batzar Orokorra egin zuen astelehenean Eibarko Markeskua Jauregian, 2016ko balantzea egin eta 2017ko lan ildoak finkatzeko asmoz. Presidente berria ere izendatu zuten: Jone Guenetxea Arrinda (Abadiño, 1979). Era berean, BARRENeko Ainhoa Andonegi izango da administrazioa kontseilu berriko kideetako bat.
Argitaratua: 2017-02-08 14:53
Mendaroarrak protagonista izango dira asteon ETBko bi saiotan. Batetik, harrera familien inguruan aritu diren Ur Handitan saioan agertu ziren atzo Carmen Larrañaga eta 11 urtez jarraian Txernobildik Mendarora etorri den Nastya Petrenko ukraniarra. Eta, bestetik, Mendaroko Giza Proba Taldeak lekua izango du Gailurra Neguan saiokoek Izarraitz mendiari eskainiko dioten saioan.
Argitaratua: 2017-02-03 18:22
Teknopolis ETBko zientzia eta teknologiaren inguruko dibulgazio saioaren interesa piztu du Elgoibarko AVS enpresak. Eta ulertzekoa da, AVSn garatzen dituzten lanabesekin mugako zientzia egiten baitute zientzialariek, besteak beste, Marte planetaren esplorazioa.
Argitaratua: 2016-11-30 14:52
Euskal Telebistako lehen katean eskaintzen duten Gu ta Gutarrak saio arrakastatsuaren zazpigarren edizioan parte hartzen dihardu Felix Conde gazte elgoibartarrak. Lehiaketan sartu den azken lehiakidea izan arren, indarrez sartu da Conde eta Euskararen Nazioarteko Egunaren harira bertsoa kantatzen ere ausartu da.
Argitaratua: 2016-11-23 22:23
Noticias de Gipuzkoa egunkariak hamar urte bete dituela-eta 10 urteko historia azaletan izeneko erakusketa ibiltaria jarriko du ikusgai Elgoibarren. Memoria historikoari buruzko solasaldi batekin inauguratuko dute erakusketa, eguen honetan. Ane Beitia, Aintzane Ezenarro, Iñaki Odriozola eta Iñaki Goigana izango dira hizlariak.